
Élesztőgomba metabolizmusának vizsgálata szén-dioxid gáz nyomásának mérésével

Az élesztőgomba egy egysejtű mikroorganizmus, amit mindennapi életünk különböző területein például gyógyászat, élelmiszeripar és bor, sör főzésben is használunk. Az élelmiszeripar az élesztőgomba azon tulajdonságát hasznosítja, hogy szén-dioxidot termel biológiai metabolizmus következtében. Dolgozatomban ismertetem milyen kutatások folytak már ennek a folyamatnak vizsgálatára. Kutatásomban azt vizsgálom, hogy mi az a minimális szacharóz mennyiség, amivel még végbe megy ez a fermentációs folyamat. Kísérletemben a szacharóz hozzáadásának mennyiségének függvényében manométerrel mértem a szén-dioxid gáz nyomását, azaz a termelődésének mennyiségét. Méréseim azt mutatták, hogy a szacharóz és az élesztőgomba mennyisége jelentősen befolyásolja a keletkezett gáz mennyiségét. Dolgozatomban arra is kitérek, hogy milyen folyamat megy végbe a gombákban szacharóz hozzáadásának hiányában. Kutatásom azért is fontos, mert az iparban több élesztőgombát használnak fel, mint amennyi az optimális érték lenne.



